খুলনা পানি সরবরাহ ও পয়ঃনিষ্কাশন কর্তৃপক্ষ

খুলনা পানি সরবরাহ ও পয়ঃনিষ্কাশন কর্তৃপক্ষ বা খুলনা ওয়াসা খুলনাতে অবস্থিত পানি এবং পয়ঃনিষ্কাশন কর্তৃপক্ষ। খুলনা সিটি করপোরেশনের পানি সরবরাহ শাখা হতে আলাদা হয়ে প্রতিষ্ঠানটি যাত্রা শুরু করে।

 ইতিহাস 
খুলনা শহরে প্রথম পানি সরবরাহের ব্যবস্থা চালু হয় ১৯২১ সালে। তৎকালীন সময় দিনে ৯০০ ঘনমিটার পানি উত্তোলিত হতো। ১৯৬০ সালে প্রথম বাণিজ্যিক নলকূপের মাধ্যমে পানি সরবরাহ ব্যবস্থা চালু হয়। ২০০৮ সালের ২মার্চ তারিখে ১৯৯৬ সালের ওয়াসা অধ্যাদেশ-৩ এর বলে খুলনা ওয়াসা প্রতিষ্ঠা করা হয়।

 সেবা সমূহ 
খুলনা ওয়াসা বিভিন্ন গভীর নলকূল ও রূপসা উপজেলাস্থ বঙ্গবন্ধু ওয়াটার ট্রিটমেন্ট প্ল্যান্টের  মাধ্যমে সমগ্র খুলনা শহরে বিশুদ্ধ পানি সরবরাহ করছে।
এছাড়াও নগরীর রায়ের মহল এলাকায় বোতল ওয়াটার প্ল্যান্টের মাধ্যমে সুন্দরবন ড্রিংকিং ওয়াটারএর মোড়কে বোতলজাত পানি বাজারজাত করে আসছে।

 চলমান প্রকল্পসমূহ 
খুলনা শহরে পয়ঃনিষ্কাশন ব্যবস্থা উন্নতির লক্ষ্য খুলনা পয়ঃনিষ্কাশন ব্যবস্থা উন্নয়ন প্রকল্প খুলনা ওয়াসার অধীনে বাস্তবায়নাধীন রয়েছে। এই প্রকল্পের মাধ্যমে নগরীর যাবতীয় বর্জ্য পাইপ লাইনের মাধ্যমে নগরীর উপকণ্ঠে মাথাভাঙ্গা এবং ঠিকরাবন্দ এলাকায় নির্মাণাধীন পয়ঃশোধনাগার হতে পরিশোধিত করে রূপসা ও ময়ূর নদীতে ফেলা হবে।

তথ্যসূত্র

বিষয়শ্রেণী:বাংলাদেশের সরকারি প্রতিষ্ঠান
বিষয়শ্রেণী:খুলনা ভিত্তিক সংগঠন
বিষয়শ্রেণী:বাংলাদেশের সরকারি সংস্থা
বিষয়শ্রেণী:২০০৮-এ বাংলাদেশে প্রতিষ্ঠিত